‘เครดิตสวิส-ภัทร’คว้ารางวัล
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ทีมวิจัยยอดเยี่ยมแห่งปี2552 ‘กวีแดน’สุดยอดนักกลยุทธ์
โพสต์ทูเดย์ — สมาคมนักวิเคราะห์หลักทรัพย์ แจกรางวัลนักวิเคราะห์สุดเจ๋งประจำปี 2552 “บล.เครดิต สวิสภัทร” คว้าทีมวิจัยยอดเยี่ยม
จัดงานประกาศผลรางวัลนักวิเคราะห์ยอดเยี่ยมของ SAA ประจำปี 2552 ซึ่งงานมอบรางวัลนี้จัดขึ้นติดต่อกันเป็นปีที่สี่แล้ว เพื่อประกาศเกียรติคุณและยกย่องนักวิเคราะห์ที่มีผลงานยอดเยี่ยม รวมทั้งทีมวิจัยยอดเยี่ยม
นายไพบูลย์ นลินทรางกูร นายกสมาคมนักวิเคราะห์หลักทรัพย์ เปิดเผยว่า รางวัลนักวิเคราะห์ยอดเยี่ยมประจำปี 2552 หรือ SAA Award for Analysts 2009 ในปีนี้ไม่มีการแบ่งสายผู้ลงทุนสถาบันและผู้ลงทุนรายย่อยเหมือนที่ผ่านมา ถึงแม้ว่ารางวัลนี้เป็นรางวัลสำหรับนักวิเคราะห์รายบุคคลเป็นหลัก แต่มีรางวัลสำหรับทีมวิจัยยอดเยี่ยม โดยบริษัทหลักทรัพย์ เครดิต สวิส (ประเทศไทย) และบริษัทหลักทรัพย์ ภัทร คว้ารางวัลชนะเลิศหลังจากได้คะแนนเท่ากัน
สำหรับสำหรับทีมวิจัยยอดเยี่ยม มี 2 ประเภท โดยแบ่งเป็น 1. รางวัลชนะเลิศ ได้รับคะแนนเท่ากัน 2 บริษัทบริษัทหลักทรัพย์ เครดิต สวิส (ประเทศไทย) และบริษัทหลักทรัพย์ ภัทรรางวัลรองชนะเลิศ เป็นของบริษัทหลักทรัพย์ ธนชาต
นายสมบัติ นราวุฒิชัย เลขาธิการ สมาคมนักวิเคราะห์หลักทรัพย์ กล่าวว่า รางวัลนักวิเคราะห์ยอดเยี่ยมแบ่งเป็น 6 กลุ่ม นอกจากทีมวิจัยยอดเยี่ยมแล้ว มี 2 ประเภท โดยแบ่งเป็น 1. รางวัลชนะเลิศ ได้รับคะแนนเท่ากัน 2 บริษัทบริษัทหลักทรัพย์ เครดิต สวิส (ประเทศไทย) และบริษัทหลักทรัพย์ ภัทร ส่วน 2.รางวัลรองชนะเลิศ เป็นของบริษัทหลักทรัพย์ ธนชาต รางวัลนักวิเคราะห์ยอดเยี่ยม กลุ่มพลังงานและปิโตรเคมี เป็นของ นายคมสัน สุขสำราญ และผู้เข้ารอบสุดท้ายอีก 2 คน โดยไม่เรียงลำดับคะแนน คือ น.ส.ธนพร วิศรุตพงษ์ และนายสุวัฒน์ สินสาฎก 
นักวิเคราะห์ยอดเยี่ยม กลุ่มธนาคารพาณิชย์ ได้แก่ นายแดน ไฟน์แมน และผู้เข้ารอบสุดท้ายอีก 2 คน โดยไม่เรียงลำดับคะแนน คือ นายธีระพงษ์ วชิรพงศ์ และ น.ส.บุษกร คูสุวรรณ 
นักวิเคราะห์ยอดเยี่ยม กลุ่มพัฒนาอสังหาริมทรัพย์และวัสดุก่อสร้าง มีผู้เข้ารอบ 3 คน โดยผู้ได้รับคะแนนสูงสุดเท่ากัน 2 คน ที่ได้เป็นนักวิเคราะห์ยอดเยี่ยมคือ นายเทิดศักดิ์ ทวีธีระธรรมและ น.ส.ปิยนันท์ พาณิชย์กุล และรางวัลเกียรติยศสำหรับนักวิเคราะห์ยอดเยี่ยมที่ได้รับรางวัลมาแล้ว 3 ปี และในปีนี้ยังคงครองความยอดเยี่ยม คือ น.ส.จิราภรณ์ ลินมณีโชติ 
สำหรับนักวิเคราะห์ยอดเยี่ยม กลุ่มสื่อสาร ได้แก่ นายฐิติเทพ นพเกตุ และผู้เข้ารอบสุดท้ายอีก 2 คน โดยไม่เรียงลำดับคะแนน คือ น.ส.กุสุมาพร สุขมงคล และนาย พิสุทธิ์ งามวิจิตวงศ์ และนักกลยุทธ์ยอดเยี่ยม มีผู้เข้ารอบสุดท้าย 3 คน โดยผู้ได้รับคะแนนสูงสุดเท่ากัน 2 คน คือ นายกวี ชูกิจเกษม และนายแดน ไฟน์แมน และผู้เข้ารอบสุดท้ายอีก 1 คน คือ น.ส.พิมพ์ผกา นิจการุณ 
ทั้งนี้ กระบวนการพิจารณามี 2 ขั้นตอน คือ ขั้นตอนแรก เฟ้นหานักวิเคราะห์ปัจจัยพื้นฐานและทีมวิจัยจากการโหวตของผู้ลงทุนรายย่อยและผู้ลงทุนสถาบัน ประกอบด้วย ผู้จัดการกองทุนของบริษัทจัดการลงทุน กองทุนรวม กองทุนบำเหน็จบำนาญข้าราชการ สำนักงานประกันสังคม ฝ่ายลงทุนของธนาคารพาณิชย์ ฝ่ายลงทุนของบริษัทประกันชีวิต และประกันวินาศภัย ส่วนขั้นตอนที่สองเป็นการพิจารณาคุณภาพของงานวิจัย โดยการพิจารณาจากคณะกรรมการตัดสินอย่างเข้มงวด